Verkeersbeampte sterf na tref-en-trapŉ Verkeersbeampte is Sondag in Durban, KwaZulu-Natal dood nadat sy deur ŉ motor omgery is terwyl sy dit van die pad wou aftrek. Kwanele Ncalane, woordvoerder van die departement van gemeenskapsveiligheid, sê die voorval het op die N2 naby die Spaghetti-aansluiting plaasgevind. Ncalane sê Thuli Nhlengethwa (35) het ŉ silwer Audi van die pad probeer aftrek toe sy doodgery is. “Die voertuig het teen 141km/h gery.” Hy sê die ander verkeersbeamptes het die motor agternagesit. Die bestuurder van die Audi het langs die pad gestop en weggehardloop. Hy is steeds soek. Dit is intussen vasgestel dat die voertuig vroeër in Roodepoort gesteel is. Willies Mchunu, LUR vir vervoer, sê hy is geskok deur die voorval. “Ek is hartseer oor die ontydige dood van so ŉ jong en toegewyde beampte terwyl sy aan diens was. Die polisie sal nie rus voor die krimineel aangekeer is nie.”